Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: szóló 1992. évi LXIII. törvény (a továbbiakban: Avtv.) 5. §-ában ismertetett célhozkötöttség elvének. Eszerint személyes adatot kezelni csak meghatározott célból, jog gyakorlása és kötelezettség teljesítése érdekében lehet. Az adatkezelésnek minden szakaszában meg kell felelnie e célnak. Csak olyan személyes adat kezelhetõ, amely az adatkezelés céljának megvalósulásához elengedhetetlen, a cél elérésére alkalmas, csak a cél megvalósulásához szükséges mértékben és
Paragraph Index: 1053

szóló 1992. évi LXIII. törvény (a továbbiakban: Avtv.) 5. §-ában ismertetett célhozkötöttség elvének. Eszerint személyes adatot kezelni csak meghatározott célból, jog gyakorlása és kötelezettség teljesítése érdekében lehet. Az adatkezelésnek minden szakaszában meg kell felelnie e célnak. Csak olyan személyes adat kezelhetõ, amely az adatkezelés céljának megvalósulásához elengedhetetlen, a cél elérésére alkalmas, csak a cél megvalósulásához szükséges mértékben és ideig. A munkavállaló által használt, a munkavégzés végett rendelkezésére bocsátott e-mail postafiók használatának az ellenõrzésére a munkáltató szintén jogosult, de az ilyen ellenõrzésekkel és az ezzel járó adatkezelésekkel kapcsolatban fokozottan figyelembe kell venni az érintett személyek magánszférájának védelméhez való jogát. A munkáltató ellenõrzési jogosultsága szempontjából különbséget kell tenni a munkahelyen belül történõ (vagyis a munkavállalók egymás közti) e-mail forgalom, illetõleg a munkahelyen kívülre irányuló (a munkavállalók és más, nem munkavállaló személyek közötti) e-mail forgalom ellenõrzése között. Míg ugyanis a munkavállalók az ellenõrzésrõl szóló elõzetes tájékoztatás után annak tudatában írják meg az e-mail leveleket, hogy annak az elõre megadott adatait a munkáltató ellenõrizheti, az a munkahelyen kívüli személy azonban, akivel a munkavállaló elektronikus levelezést folytat nem feltétlenül van tisztában azzal, hogy elektronikus levelének adatait egy harmadik személy jogosult ellenõrizni, megismerni. Személyes adatot az Avtv. 3. § (1) bekezdése szerint csak törvény felhatalmazása alapján, illetõleg az érintett felhatalmazása alapján lehet kezelni. Elektronikus levelezés esetében érintett személynek kell tekintetni a levelet fogadó és az azt küldõ személyt is. Az e-mail adatainak kezeléséhez tehát mind a fogadó, mind pedig a küldõ személy hozzájáruló nyilatkozatát be kell szerezni. Szükségesnek tartom hangsúlyozni továbbá azt is, hogy a jelenlegi bírói joggyakorlat az elektronikus úton továbbított magánlevelet azonos védelemben részesíti, mint a hagyományos, postai úton továbbított levelet. 2006/162/II. szám

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes